Ναός του Ευαγγελισμού της Θεοτόκου (Ροστόφ επί του Ντον)

Ο Ελληνορθόδοξος Ναός του Ευαγγελισμού της Θεοτόκου χτίστηκε το 1909 στο Ροστόφ-ον-Ντον. Κατά τη σοβιετική περίοδο, κατεδαφίστηκε και στον ίδιο χώρο της χτίστηκε κουκλοθέατρο. Το 2014 χτίστηκε ένας νέος ναός του Ευαγγελισμού της Θεοτόκου πλησίον αυτού που κατεδαφίστηκε. Ιστορία Ο Ελληνορθόδοξος Ναός του Ευαγγελισμού της Θεοτόκου χτίστηκε στο Ροστόφ-ον-Ντον στις αρχές του 20ου αιώνα. Ο ναός βρισκόταν στη οδό Tkachevsky (σημερινή Universitetsky) στη διασταύρωσή του με την οδό Malo-Sadovaya (τώρα οδό Suvorov) σε έκταση η οποία ανήκε στη Ελληνική Φιλανθρωπική Εταιρεία. Κεφάλαια για την ανέγερση ναού δόθηκαν από Έλληνες που ζούσαν στην πόλη. Τη σημαντικότερη συνεισφορά είχε ο ιδιοκτήτης της καπνοβιομηχανίας Αχιλλέας Ασλανίδης. Ο ναός θεμελιώθηκε το 1907, και το 1909 ολοκληρώθηκε το κτήριο. Σχεδιαστής του ναού ήταν ο αρχιτέκτονας Ι.Π. Ζλόμπιν. Η κατασκευή πραγματοποιήθηκε υπό την καθοδήγηση του αρχιτέκτονα της πόλης Γ.Ν. Βασίλιεφ. Οι τοιχογραφίες στο εσωτερικό σχεδιάστηκαν από τον καλλιτέχνη Ε.Γ. Τσερεπάχιν. Ο ναός χτίστηκε με νεοκλασικό ύφος. Πάνω από την κύρια είσοδο υπήρχε καμπαναριό ύψους είκοσι μέτρων. Στον ίδιο χώρο λειτουργούσε βιβλιοθήκη με ελληνόγλωσσα βιβλία. Την περίοδο 1913-1914, εφημέριος του ναού ήταν ο ιερέας Παρίσης Σάββα. Κατά τη δεκαετία του 1930 ο ναός έπαψε να λειτουργεί. Όμως την περίοδο της γερμανικής κατοχής του Ροστόφ, λειτούργησε και πάλι. Στις 6 Νοεμβρίου 1942 κοντά στον ναό πραγματοποιήθηκε παρέλαση Ρουμανικών στρατευμάτων αφιερωμένη στα γενέθλια του Ρουμάνου Βασιλιά Μιχαήλ Α ́. Η παρέλαση τελείωσε με επίσημη λειτουργία στον ναό του Ευαγγελισμού. Το 1959, ο χώρος έπαψε οριστικά να λειτουργεί ως ναός και παραδόθηκε στο σχολείο Νο 7, όπου φιλοξενήθηκαν γυμναστήριο και εργαστήρια παραγωγής. Το 1964 κατεδαφίστηκε και στα θεμέλιά της χτίστηκε το κουκλοθέατρο. Ωστόσο, οι παλαιοί τοίχοι του ναού διατηρήθηκαν εν μέρει. Ο νέος ναός Μετά την πτώση της Σοβιετικής Ένωσης, υπήρξε συζήτηση στο Ροστόφ για το ενδεχόμενο αποκατάστασης του Ναού του Ευαγγελισμού της Θεοτόκου και μεταφοράς του κουκλοθεάτρου σε άλλη τοποθεσία. Ωστόσο, αυτή η ιδέα δεν βρήκε απήχηση και στη συνέχεια, αποφασίστηκε να κατασκευαστεί ένας νέος ναός κοντά. Το 2003, στη λεωφόρο Κίροφ διατέθηκε χώρος για την ανέγερση του νέου ναού. Αρχικά, σχεδιάστηκε η αναδημιουργία του αρχικού έργου, αλλά τελικά κτίστηκε ένας εντελώς νέος ναός σε νεοβυζαντινό ρυθμό. Ο σχεδιαστής του έργου ήταν ο αρχιτέκτονας G. Shevchenko. Η επίσημη τελετή θεμελίωσης του ναού πραγματοποιήθηκε στις 22 Σεπτεμβρίου 2007. Το 2012, δίπλα στο υπό κατασκευή ναό, κατασκευάστηκε ένας μικρότερος και προσωρινός ναός, ο οποίος λειτούργησε την περίοδο των εργασιών. Το Μουσείο Τοπικής Ιστορίας του Ροστόφ διατηρεί αναμνηστική πλάκα από τον αρχικό ναό, η οποία φέρει την επιγραφή: «Τον Αύγουστο του 1907 τοποθετήθηκε ο θεμέλιος λίθος στο όνομα της Εκκλησίας του Ευαγγελισμού». Η πλάκα προγραμματιζόταν να παραδοθεί στο νέο ναό μετά τα εγκαίνιά του. Οι κύριες εργασίες κατασκευής ολοκληρώθηκαν τον Οκτώβριο του 2014. Από τον Ιανουάριο του 2015, ο ναός είναι σε λειτουργία. Εκπρόσωποι Ρωσική Ορθόδοξη Εκκλησία στην οποία ανήκει ο χώρος του παλαιού ναού, και το κτίριο που στεγάζεται το κουκλοθέατρο, δήλωσαν ότι το θέατρο θα παραμείνει ως έχει μέχρι να βρεθεί άλλος κατάλληλος χώρος γι' αυτό. Παραπομπές